proxectonos/corpus_dominio_legal_administrativo_tmp huggingface dataset:
DECRETO 29/2001, do 18 de xaneiro, polo que se aproba o cambio de titularidade de treitos da antiga estrada N-540 Lugo-Portugal por Ourense a prol do Concello da Merca.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/02/2001

O Concello da Merca solicitou a cesión por parte da Xunta de Galicia de varios treitos da antiga estrada N-540 (Lugo-Portugal por Ourense) comprendido no termo municipal e que quedan fóra do novo trazado da estrada referida logo das obras de mellora e ampliación nela efectuadas.
Conforme o sinalado nos artigos 4 e 5 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de acordo entre as administracións afectadas e logo de deliberación do Consello da Xunta de Galicia na súa reunión do día dezaoito de xaneiro de dous mil un,
DISPOÑO:
Artigo 1º
Apróbase o cambio de titularidade, a prol do Concello da Merca dos seguintes treitos correspondentes á modificación do trazado da estrada N-540 (Lugo-Portugal por Ourense, treito: Ourense-Celanova):
*Variante Manchica-gasolineira:
A antiga estrada N-540 discorre nunha lonxitude de 305 metros.
O treito enlaza coa actual N-540 nos p.k. 14,500 e 14,700 da marxe dereita.
*Variante de Nigueiroá:
A antiga estrada N-540 discorre nunha lonxitude de 180 metros.
O treito enlaza coa actual N-540 nos p.k. 12,200 e 12,300 da marxe esquerda.
*Variantes en Parderrubias:
A antiga estrada N-540 discorre nunha lonxitude de 155 e 90 metros (marxe dereita e esquerda respectivamente).
O treito enlaza coa actual N-540 nos p.k. 13,700 e 13,900.
*Variante de Manchica-travesía:
A antiga estrada N-540 discorre nunha lonxitude de 170 metros.
O treito enlaza coa actual N-540 nos p.k. 14,900 e 15,050 da marxe esquerda.
*Variante de Parderrubias:
A antiga estrada N-540 discorre nuhna lonxitude de 225 metros.
O treito enlaza coa actual N-540 nos p.k. 13,400 e 13,600 da marxe dereita.
Artigo 2º
Corresponderalle ó Concello da Merca a xestión, mantemento, conservación e explotación das vías cedidas.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaoito de xaneiro de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
ORDE do 15 de xaneiro de 2001 pola que se autoriza o cambio de titularidade do centro privado Santiago Apóstol de Ponteareas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/2001

Examinado o expediente incoado pola titularidade do centro privado Santiago Apóstol de Ponteareas (Pontevedra), no que solicita o cambio de titularidade do devandito centro.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que, á vista da documentación achegada, a titularidade do centro correspóndelle a Colegio Santiago Apóstol Ponteareas, Sociedad Limitada.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Santiago Apóstol de Ponteareas (Pontevedra) a favor de Colegio Santiago Apóstol Ponteareas, Sociedad Limitada con tódolos dereitos e obrigas contraídos pola anterior titularidade.
O cambio de titularidade non afectará ó réxime de funcionamento do centro.
Santiago de Compostela, 15 de xaneiro de 2001.
Celso Currás Fernández
Conselleiro de Educación e Ordenación
Universitaria
RESOLUCIÓN do 27 de decembro de 2000, da Delegación Provincial de Ourense, pola que se dispón a inscrición e a publicación, no Diario Oficial de Galicia, do escrito de rectificación do convenio colectivo de rematantes, serradoiros e preparados industriais da madeira de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/02/2001

Visto o escrito de rectificación do convenio colectivo de rematantes, serradoiros e preparados indus
triais da madeira de Ourense (código de convenio 3200275), con entrada nesta delegación provincial subscrito en representación da parte económica Asociación Empresarial de Serradoiros e Rematantes da Madeira de Ourense, e da parte social, UXT-MCA. CCOO e CIG, do día 20-12-2000, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995 do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común, esta delegación provincial
ACORDA:
Primeiro.-Ordena-la inscrición no libro de rexistro de convenios colectivos de traballo, que consta nesta delegación provincial e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 27 de decembro de 2000.
José Lage Lage
Delegado provincial de Ourense
CORRECCIÓN de erros.-Orde do 15 de xaneiro de 2001 pola que se convocan as axudas correspondentes ás accións descentralizadas da segunda fase do programa Sócrates da Unión Europea: Comenius 1. Asociacións escolares transnacionais: 1.1 Proxectos escolares, 1.2 Proxectos lingüísticos, 1.3 Proxectos de desenvolvemento escolar. Acollida de axudantes lingüísticos. Comenius 2.2: bolsas individuais de formación: 2.2. A futuros profesores, 2.2.B. Axudantes lingüísticos, 2.2.c. Cursos de prácticas (formación continua do profesorado). Grundtvig 2. Asociacións de aprendizaxe e 3 Mobilidade para a formación do persoal docente. Observación e innovación: visitas de estudio Arión para responsables na toma de decisións en materia de educación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/02/2001

Advertidos erros na devandita orde, publicada no DOG número 19, do venres 26 de xaneiro de 2001, cómpre face-las oportunas correccións:
Na páxina 1.025, no artigo 1º, onde di: «para o período de actividade comprendido entre o 1 de setembro de 2001 e o 31 de xullo de 2002», debe dicir: «para o período de actividade comprendido entre o 1 de xullo de 2001 e o 31 de xullo de 2002».
Na páxina 1.040, onde di: «ANEXO I», debe dicir: «ANEXO II».
CORRECCIÓN de erros.-Orde do 7 de decembro de 2000 pola que se aproban os temarios que rexerán nos procesos selectivos para o ingreso en diversas escalas dos corpos de Administración especial da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/02/2001

Advertidos erros no texto da citada orde, publicada no DOG nº 10, do 15 de xaneiro de 2001, cómpre face-las seguintes correccións:
Na páxina 522, onde di: «Santiago de Compostela, 14 de decembro de 2000», debe dicir: «Santiago de Compostela, 7 de decembro de 2000».
Na mesma páxina, tema 14, onde di: «suxeitos impugnables», debe dicir: «suxeitos imputables».
Na páxina 523, tema 12, onde di: «..... do Estatuto de Autonomía de 1979», debe dicir: «...do Estatuto de Autonomía do 1981».
Na páxina 524, temas específicos sección de bibliotecas, tema 4, onde di: «o libro e a edición nos séculos XIX e XIX», debe dicir: «O libro e a edición nos séculos XIX e XX».
Na páxina 527, tema 42, onde di: «Aplicación dos criterios da lexislación estatal sobre réxime do solo a valoracións», debe dicir: «Aplicación dos criterios da lexislación estatal sobre réxime do solo e valoracións».
Na páxina 528, tema 18, onde di: «CEE», debe dicir: «UE».
Na mesma páxina, tema 38, onde di: «Artes aparellos de pesca», debe dicir: «Artes e aparellos de pesca».
Na páxina 532, tema 43, onde di: «Marco legal e institucional para a xestión do medio en España», debe dicir: «Marco legal e institucional para a xestión do ambiente en España».
Na mesma páxina, tema 44, onde di: «A directiva 85/337/C», debe dicir: «A Directiva 85/337/CEE».
Na páxina 536, tema 29, onde di: «Monteiras selectas e horta, semilleiros», debe dicir: «Mouteiras selectas e hortas, alcouves».
Na páxina 543, tema 22, onde di: «Influencia da industria química no medio», debe dicir: «Influencia da industria química no ambiente».
Na páxina 545, tema 61, onde di: «Efectos sobre a saúde humana e o medio», debe dicir: «Efectos sobre a saúde humana e o ambiente».
Na páxina 550, tema 18, onde di: «Plans Técnios de montes arborados», debe dicir: «Plans Técnicos de montes arborados».
Na páxina 554, tema 30, onde di: «Expaña», debe dicir: «España».
RESOLUCIÓN do 9 de febreiro de 2001 pola que se fan públicos algúns dos acordos da comisión encargada da selección dos participantes nos cursos XXXI e XXXII para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/02/2001

Á vista do acordado na reunión do día 9 de febreiro de 2001 pola comisión encargada da selección dos participantes nos cursos XXXI e XXXII para a obtención do diploma de directivo convocados por Reso
lución do 16 de novembro de 2000 (DOG nº 230, do 28-11-2000).
RESOLVO:
1º Anuncia-la publicación da relación provisional de excluídos da participación nos cursos XXXI e XXXII para a obtención do diploma de directivo.
2º Anuncia-la publicación da relación de admitidos para participar no proceso selectivo dos cursos XXXI e XXXII para a obtención do diploma de directivo, coas puntuacións correspondentes conforme o baremo aplicable.
3º As devanditas relacións estarán expostas no taboleiro de anuncios da EGAP. Tamén serán remitidas ó Centro de Información Administrativa e Atención ó Cidadán e ás delegacións provinciais da Consellería da Presidencia e Administración Pública.
4º Fixar un prazo de dez días para que os interesados poidan aduci-las alegacións que estimen oportunas.
5º Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 9 de febreiro de 2001.
Domingo Bello Janeiro
Director da Escola Galega de Administración
Pública
CORRECCIÓN de erros.-Orde do 24 de xaneiro de 2001 pola que se regulan os servicios e adxudicación de estadías nas residencias de tempo libre dependentes da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 14/02/2001

Advertido erro na devandita orde, publicada no Diario Oficial de Galicia nº 22, do 31 de xaneiro de 2001, cómpre face-las seguintes correccións:
Na páxina 1.215 anexo I, onde di: «Panxón setembro do 11 ó 20», debe dicir: «Panxón setembro do 12 ó 20».
Na páxina 1.216 anexo II, onde di: «Panxón agosto 21 ó 30», debe dicir: «Panxón agosto do 21 ó 30».
Na páxina 1.216 anexo II, onde di: «Panxón setembro do 11 ó 20», debe dicir: «Panxón setembro do 12 ó 20».
CORRECCIÓN de erros.-Orde do 25 de xaneiro de 2001 pola que se regulan as axudas para mantemento de centros e servicios dedicados á atención á primeira infancia dependentes de entidades privadas de iniciativa social.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 14/02/2001

Advertido erro na devandita orde, publicada no Diario Oficial de Galicia nº 25, do 5 de febreiro de 2001, cómpre face-las seguintes correccións:
Na páxina 1.419, artigo 11 punto 2, onde di: «...propoñendo ó órgano competente para a súa resolución a concesión...», debe dicir: «...propoñendo ó órgano competente para a súa resolución a concesión...».
Na páxina 1.419, artigo 12 punto 2, onde di: «A solicitude das axudas deberá resolverse no prazo de tres meses a contados desde o día seguinte...», debe dicir: «A solicitude das axudas deberá resolverse no prazo de tres meses contados desde o día seguinte...».
RESOLUCIÓN do 2 de febreiro de 2001 pola que se ordena a publicación do acordo do Consello da Xunta de Galicia do 1 de febreiro de 2001, polo que se aproba a modificación da relación de postos de traballo do Consello Consultivo de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/02/2001

O Pleno do Consello Consultivo de Galicia, na súa sesión do día dous de outubro de dous mil, acordou aumenta-lo seu actual cadro de persoal de letrados a un novo posto, xustificado polo incremento do volume de dictames, ó tempo que se dá cumprimento ó disposto na disposición adicional primeira da Lei 9/1995, do 10 de novembro, de creación do Consello Consultivo de Galicia.
En consecuencia, por proposta do devandito consello, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do un de febreiro de dous mil un, adoptou o seguinte acordo:
1. Modifica-la vixente relación de postos de traballo do Consello Consultivo de Galicia, nos termos que se sinalan no anexo a este acordo.
2. Ordena-la publicación da dita modificación, no Diario Oficial de Galicia, para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do un de febreiro de dous
mil un, relativo á aprobación da modificación da relación de postos de traballo do Consello Consultivo de Galicia, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 2 de febreiro de 2001.
Jaime Pita Varela
Conselleiro da Presidencia e Administración Pública
ANEXO
Consello Consultivo de Galicia
Na relación de postos de traballo do Consello Consultivo de Galicia, publicada no DOG nº 147, do 31 de xullo de 1998, na páxina 8.860, engádese o seguinte posto de traballo de nova creación:
Persoal funcionario
Código: 006.
Denominación: letrado.
Vacante: si.
Nivel: 30.
Complemento específico: 2.942.532.
Tipo de posto: S.
Forma de provisión: LD .
Grupo: A.
Corpo/escala: .
(2) Segundo o artigo 22 da Lei 9/1995 (DOG nº 229, do 29-11-1995).
CORRECCIÓN de erros.-Orde do 22 de xaneiro de 2001 pola que se declara de interese galego a Fundación Centro de Estudios Culinarios de Galicia e se ordena a súa inscrición no Rexistro de Fundacións de Interese Galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/02/2001

Advertido un erro na citada orde, publicada no Diario Oficial de Galicia nº 26, do 6 de febreiro de 2001, cómpre face-la seguinte corrección:
-Na páxina 1.531, no fundamento de dereito cuarto, na liña dez, onde di: «... así como o orzamento do orzamento de ingresos...», debe dicir: «... así como a liquidación do orzamento de ingresos...».
DECRETO 34/2001, do 5 de febreiro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 14/02/2001

En virtude do establecido nos artigos 8º, parágrafo terceiro, e 9º.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8º e 10º do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.-Noméase como membro suplente do Consello Económico e Social de Galicia a Albino Prada Blanco de acordo coa proposta da Universidade de Vigo.
Santiago de Compostela, cinco de febreiro de dous mil un.
Manuel Fraga Iribarne
Presidente
DECRETO 33/2001, do 5 de febreiro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 14/02/2001

En virtude do establecido nos artigos 8º, parágrafo terceiro, e 10º f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8º e 9º e) do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente
DISPOÑO:
Artigo único.-Que cese como membro suplente, do Consello Económico e Social de Galicia, Alberto Gago Rodríguez, en representación da Universidade de Vigo.
Santiago de Compostela, cinco de febreiro de dous mil un.
Manuel Fraga Iribarne
Presidente
RESOLUCIÓN do 14 de febreiro de 2001, da Secretaría Xeral da Consellería de Agricultura, Gandería e Política Agroalimentaria, pola que se emprazan as partes interesadas nos recursos contencioso-administrativos 03/0007091/2001 E.M. e 03/0007102/2001 E.M., interpostos por Unións Agrarias de Galicia e Erundina Negreira Rellán, respectivamente, contra a Orde do 7 de decembro de 2000, pola que se establecen as compensacións complementarias como consecuencia da declaración oficial da existencia da enfermidade encefalopatía esponxiforme bovina (Diario Oficial de Galicia número 238, do 11 de decembro de 2000).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 23/02/2001

A Consellería de Agricultura, Gandería e Política Agroalimentaria recibiu da Sala do Contencioso-Administrativo do Tribunal Superior de Xustiza de Galicia, providencias polas que se admiten a trámite os recursos contencioso-administrativos 03/0007091/2001 E.M. e 03/0007102/2001 E.M., interpostos, respectivamente por Unións Agrarias de Galicia e Erundina Negreira Rellán, contra a Orde do 7 de decembro de 2000, da Consellería de Agricultura, Gandería e Política Agroalimentaria, pola que se establecen as compensacións complementarias como consecuencia da enfermidade encefalopatía esponxiforme bovina (Diario Oficial de Galicia nº 238, do 11 de decembro de 2000).
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente á referida sala, o que se notifica para xeral coñecemento de tódalas persoas interesadas no procedemento e emprazanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 14 de febreiro de 2001.
José Antonio Álvarez Vidal
Secretario xeral da Consellería de Agricultura,
Gandería e Política Agroalimentaria
RESOLUCIÓN do 14 de febreiro de 2001 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/02/2001

En cumprimento do disposto na Resolución do 31 de xaneiro de 2001 da Consellería da Presidencia e Administración Pública (DOG nº 28, do 8 de febreiro) e o establecido no artigo 9 do Regulamento de selección de persoal da Administración da Comunidade Autónoma de Galicia, o 13 de febreiro na sala B da Consellería da Presidencia e Administración Pública, edificio de San Caetano, en Santiago
de Compostela, e baixo a presidencia do director xeral da Función Pública, tivo lugar o sorteo ó que alude a citada resolución. Conforme o resultado del, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 2001, iniciarase por aqueles nos que o primeiro apelido empece pola letra «T».
Santiago de Compostela, 14 de febreiro de 2001.
Jaime Pita Varela
Conselleiro da Presidencia e Administración
Pública
ORDE do 5 de xaneiro de 2001 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/02/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estos prezos entenderanse con IVE incluído.
Santiago de Compostela, 5 de xaneiro de 2001.
José María Hernández Cochón
Conselleiro de Sanidade e Servicios Sociais
ANEXO I
-Bases para a Mellora Continua da Calidade dos Servicios de Saúde: 1.100 pesetas (6,61 euros).
-Bases para la Mejora Continua de la Calidad de los Servicios de Salud: 1.100 pesetas (6,61 euros).
ORDE do 16 de xaneiro de 2001 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/02/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estos prezos entenderanse con IVE incluído.
Santiago de Compostela, 16 de xaneiro de 2001.
José María Hernández Cochón
Conselleiro de Sanidade e Servicios Sociais
ANEXO I
-A Nosa Saúde en Cifras Ano 2000: 2.998 pesetas (18,01 euros).
-Conxunto Mínimo Básico de Datos Sociosanitarios. Estudio Descritivo en Centros de Persoas Maiores, Ano 1999: 1.780 pesetas (10,7 euros).
CORRECCIÓN de erros.-Orde do 5 de outubro de 2000 pola que se lle concede autorización definitiva ó centro privado Luis Vives de Barbadás (Ourense), para impartir bacharelato das modalidades de ciencias da natureza e da saúde, humanidades e ciencias sociais e tecnoloxía.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/02/2001

Advertidos erros na devandita orde, publicada no Diario Oficial de Galicia nº 219, do día 13 de novembro de 2000, cómpre face-las oportunas correccións:
Na páxina 15.180, anexo, onde di:
«Código do centro: 32008471», debe dicir: «Código do centro: 32016728.».
RESOLUCIÓN do 12 de xaneiro de 2001 pola que se convocan 5 cursos de segundo nivel de iniciación ó salvamento e socorrismo acuático.
ACADEMIA GALEGA DE SEGURIDADE — III. OUTRAS DISPOSICIÓNS — 07/02/2001

Dentro dos programas de actividades que a Academia Galega de Seguridade, con colaboración coa Dirección Xeral de Protección Civil, ten previsto realizar no ano 2001, conforme as funcións que ten encomendadas pola Lei 4/1992, do 9 de abril, de creación da Academia Galega de Seguridade, anúnciase a celebración de 5 cursos de 2º nivel de iniciación ó salvamento e socorrismo acuático, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle facilite a realización das tarefas que ten encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia que previamente superasen o curso básico e teñan dominio dos tres estilos de natación seguintes: crol, braza e de costas.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 9 de marzo de 2001, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel de iniciación ó salvamento e socorrismo acuático divídese en tres partes:
a) Conceptos xerais.
b) Salvamento acuático.
c) Primeiros auxilios.
Duración e datas.
Os cursos celebraranse durante o ano 2001 e terán unha duración de 40 horas lectivas.
As datas de realización quedan por determinar en función do número e localización de solicitudes.
Relación de admitidos.
A relación de admitidos publicarase o día 23 de marzo de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
Por determinar en función das solicitudes recibidas.
Asistencia.
É obrigatoria a asistencia e puntualidade en tódalas actividades do curso. A falta de asistencia, aínda cando sexa xustificada, a máis dun 10% das horas lectivas programadas, determinará a cualificación de non apto no curso.
Certificado de aproveitamento.
Ó remate dos cursos entregaráselles un certificado de asistencia e aproveitamento a aquelas persoas que acrediten a súa asistencia continuada a eles, e superen as correspodentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 12 de xaneiro de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 12 de xaneiro de 2001 pola que se convocan 11 cursos de segundo nivel sobre accidentes na estrada.
ACADEMIA GALEGA DE SEGURIDADE — III. OUTRAS DISPOSICIÓNS — 07/02/2001

Dentro do programa de actividades que a Academia Galega de Seguridade ten previsto realizar no ano 2001, e conforme as funcións que ten encomendadas pola Lei 4/1992, do 9 de abril, de creación da Academia Galega de Seguridade, anúnciase a realización de 11 cursos de 2º nivel sobre accidentes na estrada, que se desenvolverán conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle faciliten a realización das tarefas que teña encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia que previamente superasen o curso básico.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos presentarán, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 9 de marzo de 2001, ás 14 horas.
3. As instancias serán enviadas polo presidente da agrupación correspondente á sede da Academia Galega
de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre accidentes na estrada divídese en tres partes:
a) Introducción. Conceptos xerais.
b) Accidentes en vehículos pesados. Mercadorías perigosas. Excarceración.
c) Primeiros auxilios.
Duración e datas.
Os cursos realizaranse durante o ano 2001, e terán unha duración de 30 horas lectivas.
As datas de realización quedan por determinar en función do número e localización de solicitudes.
Relación de admitidos.
A relación de admitidos publicarase o día 23 de marzo de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
Determinarase en función das solicitudes recibidas.
Asistencia.
É obrigatoria a asistencia e puntualidade en tódalas actividades do curso. A falta de asistencia, aínda cando
sexa xustificada, a máis dun 10% das horas lectivas programadas, determinará a cualificación de non apto no curso.
Certificado de aproveitamento.
Ó remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada, e que superen as correspodentes probas.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 12 de xaneiro de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 12 de xaneiro de 2001 pola que se convocan 11 cursos de segundo nivel sobre loita contra incendios urbanos e forestais.
ACADEMIA GALEGA DE SEGURIDADE — III. OUTRAS DISPOSICIÓNS — 07/02/2001

Dentro do programa de actividades que a Academia Galega de Seguridade ten previsto realizar no ano 2001, e conforme as funcións que ten encomendadas pola Lei 4/1992, do 9 de abril, de creación da Academia Galega de Seguridade, anúnciase a realización de 11 cursos de 2º nivel sobre a loita contra incendios urbanos e forestais, que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica que lle facilite a realización das tarefas que teña encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia que previamente superasen o curso básico.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos presentarán cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 9 de marzo de 2001, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre a loita contra incendios urbanos e forestais divídese en catro partes:
a) Introducción. Conceptos xerais.
b) Incendios urbanos.
c) Incendios forestais.
d) Primeiros auxilios.
Duración e datas.
Os cursos terán lugar durante o ano 2001, e terán unha duración de 40 horas lectivas. As datas de realización quedan por determinar en función do número e localización de solicitudes.
Relación de admitidos.
A relación de admitidos publicarase o día 23 de marzo de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
Determinarase en función das solicitudes recibidas.
Asistencia.
É obrigatoria a asistencia e puntualidade en tódalas actividades do curso. A falta de asistencia, aínda cando
sexa xustificada, a máis dun 10% das horas lectivas programadas, determinará a cualificación de non apto no curso.
Certificado de aproveitamento.
Ó remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada a eles e superen as correspodentes probas.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 12 de xaneiro de 2001.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 26 de xaneiro de 2001 pola que se regulan as axudas e subvencións para o fomento do emprego a través dos programas de cooperación con órganos e organismos das administracións públicas distintas da local, universidades e entidades sen ánimo de lucro, para o exercicio do ano 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 07/02/2001

Advertido erro na devandita orde, publicada no DOG nº 26, do martes, 6 de febreiro de 2001, cómpre face-la oportuna corrección:
-Na páxina 1.538, no punto 2, onde di: «..., sempre que o axente interrompese a contratación e a prestación de servicios.», debe dicir: «..., sempre que o axente non interrompese a contratación e a prestación de servicios.».
DECRETO 27/2001, do 25 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra 119, Plan de Obras e Servicios (POS) 2000 Pol, E.P. Lea-Suegos-Francelos, alargamento e mellora do p.k. 0 ó p.k. 1.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/02/2001

A Deputación Provincial de Lugo, en sesión celebrada o día 21 de xullo de 2000, aprobou o proxecto da obra nº 119, Plan de Obras e Servicios (POS) 2000 Pol, EP. Lea-Suegos-Francelos, alargamento e mellora do p.k. 0 ó p.k. 1 e na sesión do día 30 de outubro de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 29 de decembro de 2000.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 26 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a urxencia das obras vén dada polo interese social que supón a dotación de comunicacións axeitadas a esta zona do territorio provincial coa mellora e alargamento das case obsoletas vías provinciais, xa que suporía contar cun instrumento de maior axilidade para a concreción duns obxectivos que en definitiva redundan en beneficio dos veciños da zona e que son os primeiros interesados na execución da obra, así como tódolos usuarios da estrada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de xaneiro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 119, Plan de Obras e Servicios (POS) 2000 Pol, EP. Lea-Suegos-Francelos, alargamento e mellora do p.k. 0 ó p.k. 1.
Santiago de Compostela, vintecinco de xaneiro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 16 de xaneiro de 2001 pola que se emprazan os interesados no recurso contencioso-administrativo 02/0005133/2000, interposto por María Teresa Ventoso Cañas.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 07/02/2001

A Consellería de Pesca, Marisqueo e Acuicultura recibiu da Sala do Contencioso-Administrativo do Tribunal Superior de Xustiza de Galicia providencia pola que se reclama o expediente relativo ó recurso contencioso-administrativo 02/0005133/2000, interposto por Mª Teresa Ventoso Cañas contra resolución da Consellería de Pesca, Marisqueo e Acuicultura do 13-7-2000, pola que se desestima o recurso de revisión interposto contra a Orde do 1-9-l999, pola que se declara extinguida a concesión da batea denominada Este, do polígono Cambados A.
En consecuencia, esta consellería acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido órgano xudicial, o que se notifica para xeral coñecemento de tódalas persoas interesadas no procedemento referido e emprázanse para que poidan comparecer como parte ante a Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 16 de xaneiro de 2001.
Amancio Landín Jaráiz
Conselleiro de Pesca, Marisqueo e Acuicultura
CORRECCIÓN de erros.-Resolución do 22 de xaneiro de 2001, da Secretaría Xeral da Consellería de Agricultura, Gandería e Política Agroalimentaria, pola que se emprazan as partes interesadas no recurso contencioso administrativo 03/0008741/2000 E.M., interposto pola Unión Xeral de Traballadores de Galicia, contra o Decreto 247/2000, do 29 de setembro, que aproba o Regulamento de capacitación agraria dictado pola Consellería de Agricultura, Gandería e Política Agroalimentaria (Diario Oficial de Galicia número 203, do 19 de outubro).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 07/02/2001

Advertidos erros na devandita resolución, publicada no DOG número 21, do 30 de xaneiro de 2001, debe facerse a oportuna corrección:
Na páxina 1.132, no seu parágrafo primeiro, onde di: «03/0008741/2000E.M.», debe dicir: «03/0008740/2000E.M.».
Na páxina 1132, no seu parágrafo segundo, onde di: «03/0008741/2000E.M.», debe dicir: «03/0008740/2000E.M.».
CORRECCIÓN de erros.-Orde do 19 de xaneiro de 2001 pola que se aproban as bases reguladoras para a concesión de axudas para o sector artesanal galego, en réxime de concorrencia competitiva, e se procede á convocatoria para as solicitudes de axudas correspondentes ó ano 2001.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/02/2001

Advertido erro na devandita orde, publicada no DOG número 22 do 31 de xaneiro, debe facerse a oportuna corrección:
Na páxina 1.169, no seu artigo 4º 1.d) 8ª liña, onde di: «computables para os efectos do 50% que se fixa no artigo 6º», deberá dicir: «computables para os efectos do 40% que se fixa no artigo 6º».
RESOLUCIÓN do 24 de xaneiro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por José Iglesias González e outros.
SERVICIO GALEGO DE SAÚDE — III. OUTRAS DISPOSICIÓNS — 05/02/2001

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/1187/2000, interposto por José Iglesias González e outros, contra o pacto asinado o 13 de xullo de 2000 no marco da mesa sectorial de negociación do persoal sanitario (DOG nº 161, do 21 de agosto), sobre criterios de incorporación e cesamentos regulamentarios do persoal sanitario non facultativo e non sanitario nas prazas das institucións sanitarias do Servicio Galego de Saúde, por mor dos procesos de selección e provisión e demais incorporacións de persoal fixo que se produzan por calquera outra causa.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 24 de xaneiro de 2001.
Valeriano Martínez García
Director xeral da División de Recursos Humanos
CORRECCIÓN de erros.-Resolución do 8 de xaneiro de 2001 pola que se convocan varios cursos de formación sobre metodoloxía, procedementos e técnicas estatísticas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 05/02/2001

Advertidos erros na citada resolución, publicada no Diario Oficial de Galicia nº 13, do 18 de xaneiro de 2001, cómpre face-las oportunas correccións:
Na páxina 749, anexo I, no curso básico de organización e fontes estatísticas no epígrafe 4. Desenvolvemento, onde di: «Duración: 33 horas», debe dicir: «Duración: 36 horas» e onde di: «Datas: 1ª edición: 26, 27, 28 de febreiro e 1, 5, 6, 7, 8, 12, 13, 14 de marzo. 2ª edición: 16, 17, 18, 19, 23, 24, 25, 26, 30 de abril e 2, 3 de maio», debe dicir: «Datas: 1ª edición: 26, 27 e 28 de febreiro e 1, 5, 6, 7, 8, 12, 13, 14 e 15 de marzo. 2ª edición: 16, 17, 18, 19, 23, 24, 25, 26 e 30 de abril e 2, 3 e 7 de maio».
RESOLUCIÓN do 24 de xaneiro de 2001, da División de Recursos Humanos, pola que se emplazan as partes interesadas no recurso contencioso-administrativo interposto por María Begoña Sanjurjo Rodríguez.
SERVICIO GALEGO DE SAÚDE — III. OUTRAS DISPOSICIÓNS — 05/02/2001

No Xulgado do Contencioso-Administrativo número tres da Coruña tramítase o recurso nº 5/2001 (procedemento abreviado), interposto por María Begoña Sanjurjo Rodríguez na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de auxiliar de enfermería pretende a valoración na fase de concurso dos servicios prestados na Residencia Asistida da Terceira Idade de Oleiros, coa súa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 24 de xaneiro de 2001.
Valeriano Martínez García
Director xeral da División de Recursos Humanos
RESOLUCIÓN do 31 de xaneiro de 2001 pola que se designa a data, a hora e o lugar para a celebración do sorteo público ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/02/2001

De conformidade co establecido no artigo 9 do Regulamento de selección de persoal da Administración da Comunidade Autónoma de Galicia, aprobado polo Decreto 95/1991, do 20 de marzo, cómpre realizar, previamente á convocatoria dos procesos de selección e con validez para todos eles, o sorteo público no que se deteminará a orde de actuación dos aspirantes nos procesos de selección que se deriven da oferta de emprego público correspondente ó ano 2001, debendo recollerse o resultado do dito sorteo en cada convocatoria.
En consecuencia, resólvese celebra-lo mencionado sorteo en acto público o día 13 de febreiro ás 12 horas na sala B da Consellería da Presidencia e Administación Pública, edificio administrativo San Caetano, Santiago de Compostela.
Santiago de Compostela, 31 de xaneiro de 2001.
Jaime Pita Varela
Conselleiro da Presidencia e Administración
Pública
CORRECCIÓN de erros.-Orde do 4 de decembro de 2000 pola que se convocan axudas económicas para o acollemento familiar de persoas maiores e minusválidas.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 01/02/2001

Advertidos erros na citada orde, publicada no Diario Oficial de Galicia nº 3, do 4 de xaneiro de 2001, cómpre face-las seguintes correccións:
a) Na páxina 132, no artigo 7º.2 parágrafos 2º e 3º onde di: «Entenderanse estimadas as peticións cando non recaese resolución expresa no prazo establecido para dictalas.
No caso de se producir resolución estimatoria pero, por falta de dispoñibilidade orzamentaria, non puidese concederse a axuda nese momento, o beneficiario pasará a formar parte dunha lista de espera.»; deberá dicir: «Entenderanse desestimadas as peticións cando non recaese resolución expresa no prazo establecido para dictalas.
No caso de que por falta de dispoñibilidade orzamentaria non puidese concederse a axuda nese momento, o beneficiario pasará a formar parte dunha lista de espera.».
b) Na páxina 132, no artigo 7º.3 onde di: «3. No caso de producírense baixas debidamente acreditadas, procederase á súa cobertura concedendo novamente as axudas ás persoas que máis o necesiten dentro daquelas ás que lles fose denegada con base nesta convocatoria por insuficiencia orzamentaria, e producirá efecto o día primeiro do mes seguinte
ó da súa concesión»; deberá dicir: «3. No caso de producírense baixas debidamente acreditadas procederase á súa cobertura concedendo novamente as axudas ás persoas que máis o necesiten dentro daquelas que figuren en lista de espera, en función das prioridades fixadas nesta orde, producindo efecto desde o día primeiro do mes seguinte ó da súa concesión».
CORRECCIÓN de erros.-Resolución do 22 de decembro de 2000, da Dirección Xeral de Tributos, pola que se actualizan os anexos V, VI e VII da Orde do 30 de xuño de 1992, da Consellería de Economía e Facenda, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servicios administrativos de compulsa de documentos e de verificación de suficiencia e documentos acreditativos de lexitimación, así como os anexos I e II da orde da Consellería de Economía e Facenda do 29 de xuño de 1994, pola que se regula o procedemento de recadación voluntaria das taxas e prezos da Comunidade Autónoma de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 02/02/2001

Advertidos erros na citada resolución, publicada no Diario Oficial de Galicia nº 1, o día 2 de xaneiro de 2001, cómpre face-las oportunas correccións:
-Na páxina 6, no punto 31.14.07 onde di: «segundo o disposto no artigo 4.2º da orde de 2000, pola que se regula a autorización de centros», debe dicir: «segundo a normativa vixente en materia de autorización de centros».